रशियन गेज

रशियन गेज हा लोहमार्गांवरील अनेक रेल्वे गेजपैकी एक आहे. ह्या गेजमध्ये लोहमार्गाच्या दोन रूळांमधील अंतर १५२० मिमी किंवा ५ फूट इतके असते. ब्रॉड गेजमध्ये गणन्यात येणारा हा गेज प्रामुख्याने रशिया, मंगोलिया, कझाकस्तान, किर्गिझस्तान, ताजिकिस्तान, तुर्कमेनिस्तान, उझबेकिस्तान, आर्मेनिया, अझरबैजान, जॉर्जिया, बेलारूस, मोल्दोव्हा, युक्रेन, एस्टोनिया, लात्व्हिया, लिथुएनिया, व फिनलंड ह्या देशांमध्ये वापरला जातो. ह्यांपैकी बहुतेक सर्व देश भूतपूर्व सोव्हिएत संघाची गणराज्ये होती.

इ.स. १८४० च्या दशकामध्ये रशियन साम्राज्याने मॉस्को-सेंट पीटर्सबर्ग रेल्वेसाठी ५ फूट गेजची निवड केली. त्यानंतर रशिया व भोवतालच्या भागांमध्ये झपाट्याने रेल्वेचे जाळे पसरले. हे सर्व मार्ग रशियन गेज वापरून बांधले गेले. आजच्या घडीला जगभरात रशियन गेजचे एकूण २,२५,००० किमी लांबीचे लोहमार्ग आहेत.

हे सुद्धा पहा
रशियन रेल्वे

 रेल्वे गेज